Paterna comença a rehabilitar l'interior de l'antic Casino de la Plaça del Poble
28/11/2017

# Paterna comença a rehabilitar l'interior de l'antic Casino de la Plaça del Poble

[![El Alcalde de Paterna, Juan Antonio Sagredo y la concejal de Infraestructuras Núria Campos durante la firma de inicio de los trabajos](/images/noticias/2017/11/casino.jpg)](/images/noticias/2017/11/casino.jpg)

28.11.2017

L'Alcalde de Paterna, Juan Antonio Sagredo i la regidora d'Infraestructures Núria Campos han signat ja l'inici dels treballs de condicionament, que compten amb un pressupost de 300.000 euros i faran d'aquest emblemàtic edifici un espai renovat i accessible per a ús social i cultural

L'Ajuntament de Paterna ha començat les obres de rehabilitació de l'interior de l'antic Casino de la Plaça del Poble, un edifici d'enorme valor arquitectònic i històric que el consistori vol recuperar com a espai social i cultural del municipi.

L'Alcalde de Paterna, Juan Antonio Sagredo i la regidor d'Infraestructures, Núria Campos al costat de tècnics municipals i responsables de l'empresa adjudicatària de les obres han signat ja l'acta de replanteig que dóna inici als treballs de reforma, que compten amb un pressupost de 300.000 euros, s'estendran durant almenys 12 mesos i afectaran bàsicament a les instal•lacions, als revestiments i a l'equipament.

Sagredo ha destacat “la necessitat d'aquesta intervenció- que inclou la instal•lació d'un ascensor per a fer l'immoble totalment accessible - perquè l'edifici puga estar operatiu com més prompte millor i convertir-ho de nou en el centre neuràlgic de l'activitat cultural i social paternera”.

El primer edil ha indicat a més que “aquesta actuació revitalitza i atorga un valor afegit a tot el nucli històric de la Plaça del Poble, peatonalitzada recentment, on també es troba el Mercat Municipal, el Museu de Ceràmica i l'Església de Sant Pere”.

L'antic casino de la plaça del poble- la construcció del qual data entre 1910 i 1920 – s'alça sobre un solar de 346 m2 i està inclòs en el Catàleg de Béns i Espais protegits del municipi. Es tracta d'un edifici en cantonada, format per dues plantes i amb coberta inclinada amb teula àrab, que presenta a l'interior de la seua planta superior una composició molt cuidada, amb pilastres i capitells molt estilitzats amb formes geomètriques pròximes a l'estètica Decó.